****

**REPUBLIKA E KOSOVËS/ REPUBLIKA KOSOVA/ REPUBLIC OF KOSOVO**



KOMUNA E JUNIKUT

OPSTINA JUNIK/ MUNICIPALITY OF JUNIK

KOMUNA E JUNIKUT

RAPORTI I BUXHETIT KOMUNAL PËR PERIUDHËN JANAR – shtator/ 2018

**Junik, Tetor -2018**

Informata -III- Financiare Periodike 2018

Kërkesat për raportim

Informata Financiare Komunale për periudhën Janar – Shtator 2018, bëhet në bazë të kërkesave për raportim të përkohshëm dhe vjetor bazuar në dispozitat e neneve 46.1 dhe 46.2 të Ligjit Nr. 03/L-048 “Për Menaxhimin e Financave Publike dhe Përgjegjësitë” dhe statutit Komunal.

Informata Financiare Komunale Periodike ka për qëllim të informimit objektiv lidhur me ecurinë dhe me treguesit relevant rreth përmbushjes së planit të grumbullimit të mjeteve sipas burimeve, përmbushjes së obligimeve të planifikuara sipas plan programeve, dinamikën e mjeteve të shpenzuara dhe atë sipas natyrës së shpenzimeve dhe kategorive të përcaktuara buxhetore, rrjedhën e parasë si dhe treguesit tjerë që kanë ndikuar në rezultatet e përgjithshme për këtë periudhë.

Ecuria e përgjithshme e këtyre treguesve do të prezantohet për 14 programet buxhetore :

1. Zyra e Kryetarit
2. Kuvendi Komunal
3. Administrata e Përgjithshme
4. Buxhet dhe Financa
5. Zhvillim Ekonomik
6. Shërbimet publike dhe Inspeksion
7. Urbanizëm, Gjeodezi, Kadastër dhe Mjedis
8. ZKK
9. Shëndetësi
10. Mirëqenie Sociale
11. Shërbimet e kujdesit primar
12. Arsim, Kulturë, Rini dhe Sport
13. Arsimi i mesëm
14. Arsimi fillor

TË HYRAT DHE SHPENZIMET BUXHETORE PERIODIKE

Ky raport financiar është përgatitur në përputhje me SNKSP të bazuar në para të gatshme “Raportimi Financiar sipas Kontabilitetit të bazuar në para të gatshme”. Shënimet në pasqyrat financiare paraqesin pjesë integrale për ta kuptuar pasqyrën, andaj duhet të lexohen së bashku me pasqyrat.

Pasqyrat financiare janë për Komunën e Junikut. Komuna e Junikut kontrollohet nga Qeveria e Kosovës dhe të gjitha aktivitetet e saja financohen nga Buxheti i Konsoliduar i Kosovës.

Komuna e Junikut nuk operon me llogarinë e vet bankare. Qeveria operon me funksion të centralizuar të Thesarit i cili e administron pranimin e parave të gatshme të mbledhura nga të gjitha entitetet buxhetore gjatë vitit financiar. Pagesat e bëra në këtë llogari sa i përket Komunës së Junikut janë të paraqitura në kolonën e llogarisë së vetme të Thesarit në Pasqyrën e Pranimeve dhe pagesave të Parave të Gatshme.

Buxheti i aprovuar në Asamblenë Komunale për vitin 2018 është në vlerë 1,730,462.46€ i cili ka pësuar ndryshime gjatë periudhës Janar – Shtator 2018 për të hyrat nga donacionet dhe participimet në vlerë 25,906.48€ dhe te hyrat e pashpenzuara te vitit 2017 te bartura për shpenzim në vitin 2018 në shumë prej 38,528.78€.. Buxheti përfundimtar i përgjithshëm duke përfshirë edhe donacionet dhe te hyrat e bartura është në vlerë 1,794,897.72€.



Gjatë këtij nëntë mujori të vitit 2018 ka ndryshime në mes të buxhetit fillestar dhe aktual siç janë: Transferi i donacioneve në shumë totale **25,906.48 €,** prej tyre **260.98 €** nga **UN-HABITAT** janë bartur në kategorinë e investimeve kapitale, **17.50** **€** nga **KOSTT** në kategorinë Mallra dhe shërbime dhe **25,628.00€** nga Helvetas Swiss Intercooperation (DEMOS) ne kategorinë e Investimeve Kapitale.

Transferi i te hyrave te pashpenzuara te vitit 2017 te bartura për shpenzim në vitin 2018 në shumë prej **38,528.78 €** Ne kategorinë e investimeve kapitale.

**TË HYRAT BUXHETORE 2018**

Pasqyra aktuale Buxhetore 2018, si dhe pasqyrat finale buxhetore për vitet paraprake

Tabela - 2



**TË HYRAT PERIODIKE NGA GRANTI I QEVERISË**



TË HYRAT VETANAKE PERIODIKE 2018

Përveç Grandeve të marra nga niveli qendror, për qëllimet e shpenzimeve të përgjithshme, Komuna ka grumbulluar edhe të hyra vetanake. Ekzistojnë disa kategori kryesore të hyrave vetanake komunale: Tatimi në pronë, Te hyrat nga Shëndetësia, Te hyrat nga Regjistrimi i Automjeteve etj.... Të hyrat totale vetanake të grumbulluara Janar - Shtator 2018 kanë arritur në shumën prej **88,450.65€** që përbën **89.34%** të planifikimit vjetor **(99,009,00€).**

GRAFIKONI I TË HYRAVE VETANAKE PËRIODIKE 2015 - 2018

Të hyrat vetanake kryesore periodike Janar – Shtator 2018



Ne kategorinë Të hyrat tjera bëjnë pjesë: (Të hyrat nga Gjobat e gjykatave 745.00€, Të hyrat nga shërbimet publike-inspeksioni 4,328.00 € dhe Të hyrat nga Qiraja 929.87€) gjithsejtë 6,002.87€

Periudha Janar - Shtator 2018 karakterizohet me një realizim të të hyrave në total 88,450.65 € apo 89.34% në raport me planifikimin vjetor, ndërsa krahasuar me vitin paraprak 2017 kemi realizuar 79.69% apo 20.31% më pak, shprehur në vlerë monetare diferenca është 22,541.68€ më pak.

SHPENZIMET BUXHETORE 2018

Planifikimi Buxhetor për 2018 duke përfshirë edhe donacionet dhe mjetet e bartura është **1,794,897.72€,** gjatë kësaj periudhe buxhetore janë alokuar mjete në vlerë **1,441,224.15€** ndërsa shpenzuar **1,179,069.60 €,** apo **81.81%** e buxhetit të alokuar.

Struktura e shpenzimeve sipas kategorive ekonomike.



* Pagat dhe mëditjet të alokuara në vlerë 807,686.91€ janë shpenzuar 807,686.91€ apo 100.00% e mjeteve të alokuara. Krahasuar me vitin paraprak shpenzimi në këtë kategori është më i lartë për 1.31% për shkak të ndikimit të ndryshimeve te përvojës se punës. Pjesëmarrja e pagave në shpenzimin e përgjithshëm Komunal është 68.50% .
* Mallrat & shërbimet të alokuara në vlerë 132,023.50€ janë shpenzuar 94,954.11€ në përqindje 71.92% e mjeteve të alokuara. Krahasuar me vitin paraprak kemi zvogëlim për 5.10%. Pjesëmarrja e Mallrave & Shërbimeve në shpenzimin e përgjithshëm Komunal është 8.05 % .
* Shpenzimet komunale - Komunalit të alokuara në vlerë 25,490.00€ janë shpenzuar 19,339.21€ ose në shkallën prej 75.87% të mjeteve të alokuara. Krahasuar me vitin paraprak kemi shpenzime më të ulta për 3.95% . Pjesëmarrja e shpenzimeve komunale në shpenzimin total komunal është 1.64%.
* Subvencionet të alokuara në vlerë 5,755.00€ janë shpenzuar 5,700.00€ në përqindje prej 99.04% të mjeteve të alokuara, krahasuar me vitin paraprak kemi shpenzime më të larta për 70.15%. Pjesëmarrja e Subvencioneve në shpenzimin total komunal është 0.48%.
* Shpenzimet kapitale të alokuara në vlerë prej 470,268.74€ janë shpenzuar 251,389.37€ ose në shkallën prej 53.46% të mjeteve të alokuara. Krahasuar me vitin paraprak kemi shpenzime më të ulta për 12.57% . Pjesëmarrja e shpenzimeve kapitale në shpenzimin total komunal është 21.32%.
* Në total mjetet e alokuara për periudhën nëntë mujore të vitit 2018 në vlerë prej 1,441,224.15€ janë shpenzuar në vlerë prej 1,179,069.60€ ose në shkallën 81.81% të mjeteve të alokuara, krahasuar me periudhën e njëjtë të vitit 2017 shpenzimet janë më të ulta për 2.42%.





SHPENZIMET ANALITIKE KOMUNALIVE, SUBVENCIONEVE DHE INVESTIMEVE KAPITALE





Shënime shpjeguese:

Në totalin e pagave të shpenzuara në vlerë prej **807,686.91€** janë nga granti i përgjithshëm, për pagesën e pagave të punëtorëve në listën e pagave.

Kategoria e Mallrave dhe shërbimeve të shpenzuara në vlerë prej **94,954.11€** të gjitha janë nga granti i përgjithshëm.

Kategoria e Komunalive të shpenzuara në vlerë prej **19,339.21€** të gjitha janë nga granti i përgjithshëm.

Kategoria e Subvencioneve të shpenzuara në vlerë prej 5,700.00€ të gjitha janë nga të hyrat vetanake.

Kategoria e Investimeve Kapitale të shpenzuara në vlerë prej 251,389.37€ janë të përfshira 237,383.74€ nga granti i përgjithshëm dhe 14,005.63€ nga donacionet.

Shpenzimet sipas Drejtorive dhe progresi me periudhën e njëjtë të viteve paraprake



\*Në kuadër të Shëndetësisë janë të përfshira: Drejtoria e Shëndetësisë (Administrata), QKMF dhe Shërbimet Sociale.

\*Në kuadër të Arsimit janë të përfshira: Drejtoria e Arsimit (Administrata), Arsimi fillor dhe Arsimi i mesëm.

* Progresi i shpenzimeve kapitale sipas projekteve për vitin 2018



**\***Në Projektin bashkëfinancim i projekteve janë te përfshira: “Rregullimi i infrastrukturës ne rrugën Qendër – Shafrane” në shumë prej 27,581.74€ ne Bashkëfinancim me MAPL.

**Mjetet e alokuara për Investime kapitale janë 470,268.74€ nga këto burime:**

* Grandi 333,175.00€ + Të hyrat vetanake 72,675.98€ + të hyrat e bartura 38,528.78€ dhe nga donacionet 25,888.98€.

Realizimi i buxhetit për investime kapitale në total është **251,389.37€** prej tyre (237,383.74€ nga Grandi + 0.00€ nga të hyrat vetanake + 0.00€ nga të hyrat e bartura dhe 14,005.63€ nga Donacionet).

Progresi i realizimit karshi mjeteve të alokuara për vitin 2018 është **53.46% .**

**Të arkëtueshmet**

****

* REKAPITULLIMI I INFORMATËS FINANCIARE

Kjo informatë periodike Janar – Shtator / 2018 ka për qëllim informimin detal dhe objektiv për të gjithë treguesit financiar, qofshin pozitive apo negative.

Qëllimi kryesor i këtij raporti është që rezultatet pozitive të menaxhimit të këtij buxheti ti forcojmë dhe ti rrisim më tutje, ndërsa treguesit negativë ti eliminojmë gjatë periudhave në vijim. E tërë kjo me qellim që të jemi sa më të suksesshëm në realizimin e të hyrave dhe shpenzimeve për qëllimet e përcaktuara me planet dinamike të veprimit sipas ligjit mbi Buxhetin.

* **PLANIFIKIMI BUXHETOR JANAR - SHTATOR 2018**

Buxheti fillestar i aprovuar nga Kuvendi Komunal në vlerë **1,730,462.46 €** ka pasur ndryshime – rritje në periudhën Janar – Shtator 2018 për të hyrat nga donacionet dhe participimet në vlerë **25,906.48€** dhe te hyrat e pashpenzuara te vitit 2017 te bartura për shpenzim në vitin 2018 në shumë prej **38,528.78€**. Që do të thotë buxheti total për vitin 2018 duke përfshirë donacionet dhe të hyrat e bartura ka vlerën: **1,794,897.72€.**

* **SHPENZIMET BUXHETORE PERIODIKE JANAR - SHTATOR 2018**
* **Shpenzimet nga Grandi qeveritar:** Komuna ka pranuar mjete në vlerë ***1,298,357.91€,*** ka shpenzuar ***1,159,363.97€,*** që do të thotë **89,29%** të mjeteve te alokuara.
* **Shpenzimet nga të hyrat vetanake:** Mjetet e alokuara nga ky burim janë ***78,430.98€***, janë shpenzuar ***5,700.00€*** që do të thotë **7,27%** te mjeteve të alokuara.
* **Shpenzimet nga Mjetet e bartura të viti paraprak:** Mjetet e alokuara nga ky burim janë ***38,528.78€***, janë shpenzuar ***0.00€*** që do të thotë **0.00%** te mjeteve të alokuara.
* **Shpenzimet nga Donacionet dhe Participimet:** Nga mjetet e pranuara në vlerë ***25,906.48€,*** janë shpenzuar ***14,005.63€*** ose **54.06%** të mjeteve të alokuara – pranuara.
* **Ne përgjithësi në ketë periudhë Janar - Shtator 2018 vlen të përmendet efikasitet mesatar në menaxhimin e buxhetit (pagesa) 81.81% e mjeteve të alokuara buxhetore, krahasuar me vitin 2017 kemi ulje të shpenzimeve prej 2.42%.**
* **TË HYRAT BUXHETORE PERIODIKE JANAR - SHTATOR 2018**
* **Të Hyrat Vetanake: Komuna ka realizuar dhe alokuar të hyra vetanake në periudhën Janar - Shtator 2018, me te hyra të bartura dhe donacione 142,866.24€ ose 9.91% të alokimeve prej 1,441,224.15€.**
* **Pengesat që kanë ndikuar në rezultate edhe më të mëdha janë:**
  1. Grandi Qeveritar jo i mjaftueshëm për realizimin e aktiviteteve te parapara nga Komuna dhe kufizimet në planifikimin e shpenzimeve operative.

Duke pasur parasysh indikatorët e lartë cekur Komuna e Junikut, në Periudhën Janar –Shtator 2018 ka arritur rezultate të mira të cilat u bënë të ditura më lartë.